-----------------------------------------------------------------------
  ส่วนที่ 1 : การประกอบธุรกิจ

  -----------------------------------------------------------------------

1.นโยบายและภาพรวมการประกอบธุรกิจ

ความเป็นมาและพัฒนาการที่สำคัญ

บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์จำกัด
ประกอบธุรกิจหลักเป็นผู้ผลิตและจำหน่ายกระเบื้องเซรามิค เริ่มก่อตั้งเมื่อวันที่ 1 สิงหาคม 2532
และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 3 มกราคม 2535
และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
ล้านบาทเรียกเก็บเต็มมูลค่าหุ้นละ 10 บาทจำนวน 272 ล้านบาทแล้วเมื่อเดือนมกราคม 2538

ปลายปี 2540 กลุ่มผู้ถือหุ้นและกรรมการของ บริษัท ไทล์ท้อป อินดัสตรี้ จำกัด(มหาชน)
ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือคิดเป็น ร้อยละ 54.82
ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง
และได้ปรับปรุงเครื่องจักรให้มีประสิทธิภาพ และพัฒนารูปแบบผลิตภัณฑ์ให้มีคุณภาพดี มีสีสรรสวยงาม
รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็นหุ้นสามัญ 40.8
ล้านหุ้นมูลค่าหุ้นละ 10 บาท
เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของ บริษัท ไทล์ท้อป อินดัสตรี้
จำกัด(มหาชน)จากผู้ถือหุ้นเดิมทั้งหมด ทำให้บริษัทฯ มีโรงงานของ บริษัท ไทล์ท้อป อินดัสตรี้
จำกัด(มหาชน) เพิ่มขึ้นอีก 1 แห่ง โดยปัจจุบันบริษัทฯ เป็นผู้ถือหุ้นรายใหญ่ของ บริษัท ไทล์ท้อป
อินดัสตรี้ จำกัด(มหาชน) ในสัดส่วนร้อยละ 96.83 และ ได้แตกมูลค่าหุ้นเหลือหุ้นละ 1.00 บาท
จำนวน 408 ล้านหุ้น

ปลายปี 2548 เพื่อทำตลาดขายปลีกเองในรูปตลาดนัดกระเบื้องฯ โดยผ่าน 3 บริษัทจัดจำหน่าย คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% ทำให้บริษัทใกล้ชิดกับลูกค้ามากขึ้น
รู้ความต้องการและแนวทางการเลือกซื้อกระเบื้องของลูกค้า
และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

กลางปี 2557 บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง
3 แห่ง คือ บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์
เซรามิค จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1
แห่ง คือ บริษัท ไทล์ท้อป อินดัสตรี้ จำกัด(มหาชน)

ปลายปี 2557 เพื่อเพิ่มสภาพคล่องของหลักทรัพย์ บริษัทได้เปลี่ยนแปลงจำนวนและมูลค่าหุ้น (Par
Value) โดยแบ่งเป็นหุ้นสามัญ 4,080 ล้านหุ้น มูลค่าหุ้นละ 0.10 บาท
โดยมีทุนจดทะเบียนเท่าเดิมคือ 408 ล้านบาท

กลางปี 2558 บริษัทได้เพิ่มทุนจาก 408 ล้านบาทเป็น 652.8 ล้านบาท
จากการจ่ายหุ้นปันผลในอัตรา 5 หุ้นเดิมต่อ 3 หุ้นใหม่ ทำให้มีหุ้นสามัญเพิ่มจาก 4,080 ล้านหุ้นเป็น
6,528 ล้านหุ้น มูลค่าหุ้นละ 0.10 บาท

กลางปี 2559 บริษัทได้ลดทุนจดทะเบียน จาก 652,800,000 บาท เหลือ 652,799,395.80
บาท เท่ากับทุนจดทะเบียนที่ชำระแล้ว ของหุ้นสามัญจำนวน 6,527,993,958 หุ้น มูลค่าหุ้นละ
0.10 บาท

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจาก บริษัท
ไทล์ท้อป อินดัสตรี้ จำกัด(มหาชน) ในราคาขายส่งมาจัดจำหน่าย รวมทั้งสั่งซื้อ กาวยาแนว
กาวซิเมนต์ และบัวกาบกล้วย มาจัดจำหน่ายผ่านสาขาทั่วประเทศของบริษัท
และส่งไปขายยังต่างประเทศ เช่น ฟิลิปปินส์ มาเลเซีย แอฟริกาใต้ บรูไน มัลดิฟอินโดจีน ศรีลังกา
เมียนม่าร์ นิวซีแลนด์ แคนาดา ฟิจิ ลาว กัมพูชา เยเมน ไต้หวัน ฯลฯ

บริษัทถือหุ้นโดยคนไทยร้อยละ 88.04 และโดยชาวต่างประเทศร้อยละ 11.96 (ปิดสมุด ณ วันที่
31 มกราคม 2560 )

เมื่อวันที่ 13 มีนาคม 2560 คณะกรรมการบริษัทฯ มีมติอนุมัติให้บริษัทฯทำสัญญารับจ้างบริหารจัดการ
เพื่อดำเนินการ ดูแลงาน ด้านการผลิต การตลาด และ บริหารธุรกิจกับ บริษัท โรแยล ซีรามิค
อุตสาหกรรม จำกัด (มหาชน) (“RCI”) ในอัตราเดือนละ 1 ล้านบาท กำหนดอายุสัญญา 1 ปี
เริ่มตั้งแต่วันที่ 2 พฤษภาคม 2560 เป็นต้นไปจนกว่าจะแจ้งยกเลิก

ทั้งนี้ DCC ซึ่งเป็นผู้ผลิตและจำหน่ายกระเบื้องปูพื้นและบุผนัง ได้รับจ้างบริหารจัดการให้กับ บริษัท
โรแยล ซีรามิค อุตสาหกรรม จำกัด (มหาชน) (RCI) ซึ่งเป็นบริษัทจดทะเบียนในตลาดหลักทรัพย์ฯ
และ เป็นบริษัทผู้ผลิตและจำหน่ายกระเบื้องเซรามิคปูพื้นและบุผนัง ธุรกิจประเภทเดียวกัน โดย
บริษัทฯ มี กรรมการและผู้บริหารเข้าร่วมเป็นกรรมการ ใน บริษัท โรแยล ซีรามิค อุตสาหกรรม
จำกัด (มหาชน) เพื่อให้สามารถบริหารจัดการงานได้ตามวัตถุประสงค์

เนื่องจากบริษัทฯเล็งเห็นโอกาสในการขยายตลาดกระเบื้องปูพื้นและบุผนังให้ครอบคลุมกลุ่มผู้บริโภคทุกระดับ
และครอบคลุมทั้งในและต่างประเทศ โดยปัจจุบัน DCC ยังมีตลาดในกรุงเทพฯไม่มากนัก
ในขณะที่ตลาดของ RCI ส่วนใหญ่อยู่ในกรุงเทพฯและต่างประเทศ
และเป็นการพัฒนาศักยภาพของพนักงานให้มีโอกาสเสริมสร้างประสบการณ์ได้มากขึ้น
อีกทั้งยังทำให้สาขาทั่วประเทศของ DCC มีสินค้าจำหน่ายหลากหลายยิ่งขึ้น
ซึ่งจะทำให้ยอดขายของบริษัทเพิ่มมากขึ้น คณะกรรมการบริษัทฯจึงมีมติอนุมัติให้ DCC
เข้าทำสัญญารับจ้างบริหารจัดการ กับ RCI

คณะกรรมการบริษัทฯ รับทราบและมีมติให้เสนอขออนุมัติต่อที่ประชุมสามัญผู้ถือหุ้นประจำปี 2560
(ครั้งที่ 1/2560) วันที่ 24 เมษายน 2560 ให้กรรมการและผู้บริหาร เข้าร่วมเป็น กรรมการ ใน
บริษัท โรแยล ซีรามิค อุตสาหกรรม จำกัด(มหาชน) ดังรายนามดังนี้

  ----------------------- ------------------------- -----------------------
                          ตำแหน่งใน DCC              ตำแหน่งใน RCI

  1. นายรุ่งโรจน์ แสงศาสตรา  กรรมการ                   กรรมการ

  2. นายมนต์รัก แสงศาสตรา   กรรมการ                   กรรมการ

  3. นายมารุต แสงศาสตรา    กรรมการ                   กรรมการ

  4. นายจารุวัตร ไตรถวิล     ผู้ช่วยกรรมการผู้จัดการฝ่ายผลิต   กรรมการ

  5. นางสาวคัทลียา          กรรมการและเลขานุการบริษัทฯ   เลขานุการบริษัท
  แสงศาสตรา                                         
  ----------------------- ------------------------- -----------------------

และมีผลหลังจากผ่านมติที่ประชุมสามัญผู้ถือหุ้นประจำปี 2560 ของบริษัท โรแยล ซีรามิค
อุตสาหกรรม จำกัด (มหาชน) ในวันที่ 28 เมษายน 2560 แล้ว

1.1 วิสัยทัศน์ พันธกิจ ค่านิยม วัฒนธรรม แผนงานและกลยุทธ์ ขององค์กร

วิสัยทัศน์ (DCC Group Vision)

“ เป็นผู้นำด้านกระเบื้องเซรามิค โดยมีสาขาทั่วทุกจังหวัดของประเทศไทย ”

พันธกิจ (DCC Group Mission)

  -----------------------------------------------------------------------
  ต่อประเทศ

  เป็นองค์กรสร้างสรรค์ระบบการผลิตที่มีคุณภาพระดับมาตรฐานสากล

  และมีต้นทุนต่ำเพื่อให้บริการสินค้าดีในราคาประหยัด

  ต่อลูกค้า

  ตอบสนองความต้องการของลูกค้าหลากหลาย
  โดยผ่านสาขาที่กระจายอยู่ทั่วทุกจังหวัดของประเทศไทย

  ด้วยคุณภาพดีราคาถูก หาซื้อง่ายและสะดวก มีของให้เลือกมากมายหลากหลาย ได้ของทันที
  มีของต่อเนื่อง

  ต่อผู้ถือหุ้น

  มุ่งสร้างผลตอบแทนที่ดีแก่ผู้ถือหุ้น

  ต่อพนักงาน

  ให้ความมั่นคงแก่พนักงาน มีระบบบริหารจัดการแบบมีส่วนร่วม กระตุ้นให้เกิดความคิดสร้างสรรค์

  พัฒนาทักษะพนักงาน พัฒนาความสามารถหลัก ปลูกฝังวัฒนธรรมขององค์กร พัฒนาระบบเครือข่าย

  ต่อคู่ค้า

  ยึดถือความเป็นธรรมต่อคู่ค้า

  ต่อสังคม

  ยึดมั่นในความรับผิดชอบต่อสังคม
  -----------------------------------------------------------------------

ค่านิยมขององค์กร (DCC Group Values)

  D Differentiation  การสร้างความแตกต่าง

  C Cost Leadership เป็นผู้นำด้านต้นทุนต่ำ

  C Continuous Improvement การปรับปรุงให้ดีขึ้นอย่างต่อเนื่อง

  T Total Management System การบริหารจัดการแบบมีส่วนร่วม

  T Trustworthy Product Quality ความคุ้มค่า คุ้มราคา

  O On Time Delivery การส่งมอบสินค้าตรงเวลา

  P Profit, People, and Planet กำไร, สังคมและสิ่งแวดล้อม

วัฒนธรรมองค์กร (Corporate Culture)

แผนงานและกลยุทธ์ในปี 2560

ในการทำงานปี 2559 จากการวางแผนให้กับสาขา ทำให้เป้าหมายที่ตั้งไว้สัมฤทธิ์ผล
ทางคณะผู้บริหารยังคงรุกตามกลยุทธ์อย่างต่อเนื่อง พร้อมวิเคราะห์และประเมินผล
เพื่อปรับเปลี่ยนกลยุทธ์ให้ไปตามสภาวะตลาดได้เร็วและง่าย
แสดงถึงความมีประสิทธิภาพและประสิทธิผลในการทำงานของบริษัทฯ

เป้าหมายของบริษัทฯในปี 2560 มีดังนี้

-   ขยายฐานลูกค้าให้ครอบคลุมถึงตลาดบน เพื่อแย่งส่วนแบ่งทางการตลาด

-   ใช้สาขาเป็นจุดยุทธศาสตร์ในการบริการลูกค้าทุกระดับ

-   รุกตลาดโครงการทุกขนาด โดยมุ้งเน้นไปที่ผู้รับเหมาและกลุ่มสถาปนิก

-   รุกตลาดขายส่งโดยผลิตกระเบื้องที่เป็น OEM

-   รุกตลาดขายส่งโดยอำนวยความสะดวกให้ลูกค้า โดยใช้สาขาที่มีอยู่ให้เกิดประสิทธิภาพสูงสุด

-   ปรับปรุงภาพลักษณ์โครงสร้างของสาขาซึ่งเป็นโครงการต่อเนื่องจากปีที่แล้ว

-   ปรับปรุงภายในสาขาต่อยอดจากโครงการ Rebranding เป็น Rebranding Phase 2

-   ต่อยอด Rebranding โดยปรับปรุงภาพลักษณ์ให้สาขากลายเป็น icon ของพื้นที่นั้น ๆ

-   ต่อยอด icon
    โดยตกแต่งพื้นที่บางส่วนให้เป็นพื้นที่ประชาสัมพันธ์เพิ่มความสะดวกสบายให้แก่ลูกค้า

-   พัฒนาศักยภาพของพนักงานสาขา มุ่งเน้นที่ตัวตนและหน้าที่รับผิดชอบโดยตรง

-   พัฒนาประสิทธิภาพในการบริการของพนักงานสาขา

-   ศึกษาวิเคราะห์ข้อมูลการขายทั้งปลีกและส่งในมุมมองที่ชัดเจน

-   ลดขั้นตอนการทำงานให้ง่าย เพื่อสร้างเวลาและยังคงประสิทธิภาพ

-   สร้างมูลค่าเพิ่มให้กับสินค้าโดยเน้นการประชาสัมพันธ์ ณ.จุดขายและสื่อออนไลน์

-   เพิ่มลวดลายของกระเบื้องให้มีความหลากหลายเข้ากับการใช้งานในทุกพื้นที่

-   เพิ่มราคาเฉลี่ยโดยใช้กระเบื้องกลุ่มดิจิตอลเป็นตัวนำ

-   ขยายตลาดต่างประเทศในกลุ่ม AEC

-   ยอดขายทางด้านปริมาณโตขึ้นร้อยละ 10

-   อัตรากำไรขั้นต้นที่ร้อยละ 43

-   อัตรากำไรสุทธิที่ร้อยละ 20

-   ขยายสาขาเพิ่ม 5 แห่ง

-   ลดจำนวนพนักงานในโรงงานร้อยละ 5

-   ลดเงินกู้ยืมระยะสั้น

    1.2 การเปลี่ยนแปลงและพัฒนาการที่สำคัญ

การเปลี่ยนแปลงที่สำคัญในรอบปี 2559

ส่วนของโรงงาน

การพัฒนาผลิตภัณฑ์และการปรับเข้าสู่เทคโนโยลีด้านดิจิตอล

บริษัทยังคงให้ความสำคัญในการพัฒนาสินค้าผลิตภัณฑ์อย่างต่อเนื่อง
เพื่อให้มั่นใจว่าบริษัทสามารถนำเสนอผลิตภัณฑ์ที่ตรงต่อความต้องการของลูกค้าทุกกลุ่มเป้าหมายมากที่สุด
ในปีที่ผ่านมา บริษัทได้นำเสนอผลิตภัณฑ์กระเบื้องในลวดลายและสีสันใหม่ๆ ออกสู่ตลาดย่างมากมาย
อีกทั้งยังได้เพิ่มสัดส่วนการผลิตในรูปแบบเทคโนโลยีดิจิตอลมากขึ้น
ซึ่งเทคโนโลยีนี้จะสร้างความโดดเด่นทางด้านการพิมพ์ให้สวยสมจริงคล้ายคลึงกับวัสดุจากธรรมชาติ
อีกทั้งยังได้ข้อได้เปรียบจากการปรับเปลี่ยนลวดลายในสายการผลิตให้สั้นลง
เพื่อเพิ่มความสามารถในการแข่งขันในเรื่องระยะเวลาการตอบสนองความต้องการของลูกค้า

สูตรการผลิตกระเบื้องเซรามิคถูกพัฒนาโดยทางบริษัทอย่างต่อเนื่อง
เพื่อการลดปริมาณการใช้พลังงานในกระบวรการผลิต
โดยยังคงรักษาคุณสมบัติอ้างอิงตามมาตรฐานผลิตภัณฑ์อุตสาหกรรม

ในส่วนของการพัฒนาบรรจุภัณฑ์ ทางบริษัทปรับปรุงรูปแบบการบรรจุ โดยเน้นในเรื่องความเหมาะสม
การลดปริมาณการใช้วัสดุในบรรจุภัณฑ์ เพื่อควบคุมผลกระทบต่อสิ่งแวดล้อม
และเพิ่มประสิทธิภาพในการจัดเก็บสินค้า

การเพิ่มผลิตภาพในกระบวนการผลิต

เป้าหมายที่สำคัญของการเพิ่มผลิตภาพในกระบวนการผลิต คือการนำเทคโนโลยีใหม่ๆ
เข้ามาสื่อสารและประสานความต้องการของลูกค้า ให้เข้ากับกระบวนการผลิต

ในปี 2559 บริษัทได้ผลักดันให้เกิดระบบการผลิตแบบไดนาสตี้ 4.0 หรือ Dynasty Creative
Productivity System เพื่อให้เกิดวัฒนธรรมการเพิ่มผลิตภาพอย่างสร้างสรรค์ภายในบริษัท
กระบวนการจัดการความรู้ถูกนำเข้ามาใช้เพื่อส่งเสริมให้พนักงานมีแนวทางการเรียนรู้ เทคนิค
และประสบการณ์จากผู้เชี่ยวชาญในสายการผลิต
เพื่อให้เกิดความคิดในเรื่องการปรับปรุงงานอย่างต่อเนื่อง ลดของเสียในกระบวนการ
พัฒนาคุณภาพสินค้าที่ดีขึ้น การทำงานมีประสิทธิภาพสูงขึ้น

ส่วนของสำนักงานใหญ่

การพัฒนาซอฟท์แวร์

บริษัทฯ ยังคงให้ความสำคัญกับทุกหน่วยงานในองค์กร
จึงมีการนำซอฟท์แวร์ต่างๆที่มีอยู่แล้วมาพัฒนาต่อเป็นระบบงานเพื่อลดเวลา
ลดความซับซ้อนและขั้นตอนของงานนั้นๆ

การพัฒนาประสิทธิภาพพนักงานและกระบวนการทำงาน

เป้าหมายยังคงเน้นเรื่องประสิทธิภาพและคุณภาพ ให้พนักงานได้ใช้ความคิดสร้างสรรค์ นำเสนอ
เพื่อพัฒนาคุณภาพงานให้สอดคล้องในแต่ละหน่วยงาน

ส่วนของสาขา

โครงการปรับปรุงภาพลักษณ์

บริษัทฯ ยังคงมุ่งเน้นถึงภาพลักษณ์ของสาขา โดยในปี 2559 นอกจาก Rebranding คลังสาขา
ยังเพิ่ม Rebranding ส่วนลานรับรองลูกค้า ห้องทำงาน ห้องพักพนักงาน
เพื่อสร้างแรงจูงใจให้พนักงานมีสภาพแวดล้อมในการทำงานที่ดี ส่งผลโดยอ้อมต่อการบริการ
อีกทั้งยัง เพิ่มความสะดวกสบาย ให้ลูกค้าที่เข้ามาเยี่ยมชม และยังมีโครงการจัดพื้นที่ Show room
ของสาขาในเขตกรุงเทพฯและปริมณฑล ที่เริ่มปรับปรุงพื้นที่ไปบ้างแล้ว

การปรับปรุงประสิทธิภาพพนักงาน

บริษัทฯ จัดโครงการแนะนำข้อมูลผลิตภัณฑ์และวิธีการบริการให้กับพนักงานทุกสาขาทั่วประเทศ
เพื่อพัฒนาศักยภาพของพนักงาน
โดยหมุนเวียนแบ่งเป็นภาคเพื่อให้รับรู้ข้อมูลและวิธีการปฏิบัติให้เป็นมาตรฐานแบบเดียวกัน
ในด้านการปรับบุคลิกภาพ การแต่งกาย ความสะอาด การสื่อสารการทักทาย
รวมถึงต่อยอดมายังโครงการ KPI
เพื่อวัดผลความเข้าใจในงานของตัวพนักงานและการบริหารงานของผู้จัดการสาขา ทั้งยังโครงการ
“สุดยอดนักขาย”
เพื่อเป็นกำลังใจให้กับพนักงานขายและต่อขยายผลเป็นแรงผลักดันไปยังพนักงานขายหน้าใหม่

1.3 โครงสร้างการถือหุ้นของกลุ่มบริษัท

แผนภูมิการประกอบธุรกิจของกลุ่มบริษัท

1.4 ความสัมพันธ์กับกลุ่มธุรกิจของผู้ถือใหญ่

ไม่มี

2.ลักษณะการประกอบธุรกิจ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553
โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง
เช่น กาวซีเมนต์ , บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท
พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96 % เมื่อปลายปี 2548 เพื่อทำตลาดขายปลีกเองในรูป “
ตลาดนัดกระเบื้องไดนาสตี้ - ไทล์ท้อป “ กลางปี 2557
บริษัทได้ปรับโครงสร้างองค์กรโดยการรับโอนกิจการทั้งหมดจาก บริษัทจัดจำหน่ายทั้ง 3 แห่ง คือ
บริษัท พิค แอนด์ เปย์ จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค
จำกัด ซึ่งบริษัทได้เข้าไปลงทุนถือหุ้นมากกว่า 97% มีผลให้บริษัทเหลือบริษัทย่อยเพียง 1 แห่ง คือ
บริษัท ไทล์ท้อป อินดัสตรี้ จำกัด(มหาชน)

โครงสร้างรายได้ของบริษัทและบริษัทย่อย

-   รายได้จากการขายกระเบื้องเซรามิค ที่ผลิต โดยบริษัท ไดนาสตี้ เซรามิค จำกัด(มหาชน)

-   รายได้จากการจำหน่ายกระเบื้องเซรามิคและกาวยาแนว ที่ซื้อจากบริษัทย่อย (บริษัท ไทล์
    ท้อป อินดัสตรี้ จำกัด(มหาชน))
    มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

-   รายได้จากการจำหน่าย กาวยาแนว กาวซีเมนต์ และบัวกาบกล้วย ที่ซื้อมาขายไป

-   รายได้อื่น ๆ เช่น กำไรจากอัตราแลกเปลี่ยน , ดอกเบี้ยรับ , กำไรจากการขายทรัพย์สิน
    เป็นต้น

โครงสร้างรายได้รวมเปรียบเทียบย้อนหลัง 3 ปี (ตามงบการเงินรวม)

  --------------------------- ----------------- -------- ----- -------- ----- -------- -----
  ประเภทผลิตภัณฑ์                ดำเนินการโดย       ปี 2559         ปี 2558         ปี 2557   

                                                ล้านบาท   %     ล้านบาท   %     ล้านบาท   %

  จำหน่ายในประเทศ                                                                       

  ผลิตและจำหน่ายกระเบื้องเซรามิค   DCC               6,672    93    6,744    94    6,806    95
                              รวมซื้อจากบริษัทย่อย                                          

  จำหน่ายกาวยาแนวและอื่นๆ        DCC และ สาขา      201      3     190      3     190      2

  รวมรายได้ในประเทศ                              6,873    96    6,934    97    6,996    97

  จำหน่ายต่างประเทศ                                                                      

  ผลิตและจำหน่ายกระเบื้องเซรามิค   DCC               291      4     237      3     180      3
                              รวมซื้อจากบริษัทย่อย                                          

  จำหน่ายกาวยาแนวและอื่นๆ        DCC               1        0     1        0     1        0

  รวมรายได้ต่างประเทศ                             292      4     238      3     181      3

  รวมรายได้จากการขายทั้งสิ้น                         7,165    100   7,172    100   7,177    100

  รายได้อื่น                                       19       0     12       0     21       0

  รวมรายได้ทั้งสิ้น                                  7,184    100   7,184    100   7,198    100
  --------------------------- ----------------- -------- ----- -------- ----- -------- -----

วันที่ 1 มิถุนายน 2557 หลังจากการปรับโครงสร้างองค์กร โดยบริษัท ไดนาสตี้ เซรามิค จำกัด
(มหาชน) รับโอนกิจการทั้งหมดจาก บริษัทย่อยทั้ง 3 แห่ง คือ บริษัท พิค แอนด์ เปย์ จำกัด บริษัท
เมืองทองเซรามิค จำกัด และบริษัท เวิลด์ ไวด์ เซรามิค จำกัด จึงไม่มีธุรกรรมใดๆ
เกิดขึ้นระหว่างกันอีก

2.1 ลักษณะผลิตภัณฑ์

แบรนด์ผลิตภัณฑ์

  ทั้งนี้กระเบื้องที่บริษัทและบริษัทย่อยผลิต ภายใต้เครื่องหมายการค้า “ไดนาสตี้” (Dynasty),
  “ไทล์ ท้อป” (Tiletop) , “โทมาฮอก” (Tomahawk) , “จากัวร์ ” (Jaguar),
  “แอนนา” ( Anna), “แวลู่” (Value), “มัสแตง” (Mustang)

ลักษณะของผลิตภัณฑ์

กระเบื้องปูพื้น (หน่วยเป็นเซนติเมตร)

ขนาด 60x60 , 60x60 (ดิจิตอล)

ขนาด 30x60 (ขัดขอบ) , 30x60 (ดิจิตอลขัดขอบ)

ขนาด 40x40 , 40x40 (ขัดขอบ) , 40x40 (ดิจิตอล) , 40x40 (ดิจิตอลขัดขอบ)

ขนาด 30x30 , 30x30 (ดิจิตอล)

ขนาด 20x20

กระเบื้องบุผนัง (หน่วยเป็นเซนติเมตร)

ขนาด 20x20

ขนาด 20x25

ขนาด 20x30 , 20x30 (ดิจิตอล)

ขนาด 25x40 , 25x40 (ดิจิตอล)

กาวยาแนว (บริษัทย่อยเป็นผู้ผลิต)

แบรนด์ผลิตภัณฑ์ (สินค้าซื้อมาขายไป)

                                         กาวยาแนว 
  ภายใต้เครื่องหมายการค้า  จระเข้เงิน 

                        กาวซิเมนต์    ภายใต้เครื่องหมายการค้า  เดฟโก้ ,  ตุ๊กแก

2.2 การตลาดและการแข่งขัน

ปี 2559 เศรษฐกิจในปีนี้ยังน่าเป็นห่วง และน่าจะอยู่ในสภาพฟื้นตัวยาก ราคาพืชผลเกษตรลดลง
ยางพาราราคาตกต่ำ เพราะราคาน้ำมันยังคงลดลง ปัญหาภัยแล้งที่สาหัส
เกษตรกรบางแห่งได้รับผลกระทบจากการแปรปรวนของสภาพอากาศส่งผลถึงผลผลิต

สำหรับธุรกิจในกลุ่มเซรามิค ทางบริษัทฯได้ประเมินสถานการณ์เป็นไตรมาส ดังนี้

ไตรมาสที่ 1

ถึงแม้ภาพรวมเศรษฐกิจยังคงชะลอตัว การเกษตรหดตัวเพราะได้รับผลกระทบจากภัยแล้ง
นอกจากนั้นนโยบายยกเว้นภาษีเพื่อกระตุ้นการใช้จ่ายในช่วงปลายปีเป็นปัจจัยหนึ่งที่ส่งผลต่อการจับจ่ายใช้สอยในต้นปี
แต่ภาพรวมในไตรมาสนี้ยังคงเติบโตตามตลาดในช่วงฤดูขาย
ด้านการผลิตเพิ่มขึ้นจากมาตรการกระตุ้นอสังหาริมทรัพย์ และการลงทุนโครงสร้างพื้นฐานของรัฐ

ผลประกอบการไตรมาสแรก มียอดขายที่ 2,086 ล้านบาท เพิ่มขึ้นจากปีก่อน 62
ล้านบาทหรือร้อยละ 6 ราคาเฉลี่ยอยู่ที่ 134 บาท/ตร.ม.

ไตรมาสที่ 2

ภาคเกษตรยังคงหดตัวต่อเนื่อง ส่งผลให้การเพิ่มขึ้นของแรงงานสาขาการก่อสร้างมากขึ้น
ทำให้เศรษฐกิจยังพอขยายตัวได้ดีในช่วงต้น
ด้านการผลิตยังได้รับผลกระทบจากการแข่งขันนำเข้าสินค้าจากจีนที่เพิ่มขึ้นซึ่งเป็นการนำเข้ากระเบื้องปูพื้นและบุผนัง

ผลประกอบการไตรมาสที่สอง มียอดขาย 1,805 ล้านบาท ลดลงจากปีก่อน 26 ล้านบาทหรือร้อยละ
1 ราคาเฉลี่ยอยู่ที่ 134 บาท/ตร.ม.

ไตรมาสที่ 3

เศรษฐกิจยังคงปรับตัวลดลงจากไตรมาสที่ผ่านมา การผลิตยังไม่ฟื้นตัว
ทำให้ชะลอการลงทุนภาคอสังหาริมทรัพย์
การเปิดตัวโครงการใหม่ลดลงแต่ต้องเร่งการก่อสร้างโครงการเดิมที่มีอยู่ให้แล้วเสร็จรับมาตรการกระตุ้นอสังหาริมทรัพย์
ส่วนการผลิตยังได้รับผลกระทบอย่างรุนแรงกับสินค้านำเข้าจากจีน

ผลประกอบการไตรมาสที่สาม มียอดขาย 1,605 ล้านบาท เพิ่มขึ้นจากปีก่อน 50
ล้านบาทหรือร้อยละ 4 ราคาเฉลี่ยอยู่ที่ 133 บาท/ตร.ม.

ไตรมาสที่ 4

การผลิตและจำหน่ายได้รับผลกระทบจากปัญหาเศรษฐกิจและค่าครองชีพ ทำให้การลงทุนใหม่ๆลดลง
ไม่มีมาตรการการลงทุนอสังหาริมทรัพย์ใหม่หลังมาตรการเดิมสิ้นสุดลง
ยังมีการแข่งขันนำสินค้าเข้าจากจีนทำให้การเติบโตของตลาดไม่สามารถขยายตัวได้

ผลประกอบการไตรมาสที่สี่ มียอดขาย 1,669 ล้านบาท ลดลงจากปีก่อน 93 ล้านบาทหรือร้อยละ 5
ราคาเฉลี่ยอยู่ที่ 131 บาท/ตร.ม.

ผลการดำเนินงานในปี 2559 สรุปยอดขายได้ 7,165 ล้านบาท ลดลงกว่าปีก่อน 7
ล้านบาทหรือคิดเป็นร้อยละ 0.10 ราคาเฉลี่ยทั้งปีอยู่ที่ 133 บาท/ตร.ม.
กำไรขั้นต้นตลอดทั้งปีอยู่ที่ร้อยละ 43 และกำไรสุทธิตลอดทั้งปีอยู่ที่ 1,422 ล้านบาท
เพิ่มขึ้นจากปีก่อน 50 ล้านบาท

2.2.1 การทำการตลาดของผลิตภัณฑ์

-   ช่องทางการจัดจำหน่าย

บริษัทฯ ได้จัดจำหน่ายกระเบื้อง ผ่าน ตลาดนัดสาขาที่มีอยู่ทั่วประเทศรวม 194 สาขา (ณ สิ้นปี
2559) ซึ่งเป็นสาขาของบริษัทฯ มีการจำหน่ายผ่านตัวแทน และ ส่งออก
ยังคงเน้นขายภายในประเทศเป็นหลัก ร้อยละ 96 โดยแบ่งสัดส่วน ได้ดังนี้

-   % สัดส่วนประเภทสินค้าที่จำหน่าย โดยมีสถิติในรอบ 3 ปีที่ผ่านมา ดังนี้

  --------------------------------------- --------- ----------- ----------
  ประเภท                                  ปี 2559    ปี 2558      ปี 2557

  Floor 20 cm. x 20 cm.                   3         3           3

  Floor 30 cm. x 30 cm.                   20        34          41

  Floor 30 cm. x 30 cm. Hybrid            14        6           -

  Floor 40 cm. x 40 cm.                   17        26          28

  Floor 40 cm. x 40 cm. Rectified         1         2           3

  Floor 40 cm. x 40 cm. Rectified Hybrid  1         1           1

  Floor 40 cm. x 40 cm. Hybrid            19        10          6

  Floor 60 cm. x 60 cm. Rectified         1         2           3

  Floor 60 cm. x 60 cm. Rectified Hybrid  10        2           -

  Wall 20 cm. x 20 cm.                    0         1           1

  Wall 20 cm. x 25 cm.                    4         5           6

  Wall 20 cm. x 25 cm. Hybrid             1         -           -

  Wall 20 cm. x 30 cm.                    3         5           5

  Wall 20 cm. x 30 cm. Hybrid             1         0           -

  Wall 25 cm. x 40 cm.                    1         1           -

  Wall 25 cm. x 40 cm. Hybrid             1         0           -

  Other                                   3         3           3

                                          100       100         100
  --------------------------------------- --------- ----------- ----------

2.2.2 สภาพการณ์แข่งขันในกลุ่มธุรกิจ

บริษัทฯยังคงมี %
สัดส่วนการขายสินค้ากระเบื้องเซรามิคในประเทศมากที่สุดของกลุ่มผู้ผลิตกระเบื้องเซรามิคที่อยู่ในตลาดหลักทรัพย์แห่งประเทศไทย
4 บริษัทฯ คือ RCI , UMI , TGCI และ DCC เนื่องจากบริษัทฯ
ยังคงเน้นนโยบายการขายสินค้าในประเทศเป็นหลัก ซึ่งคิดเป็นสัดส่วนร้อยละ 96 ซึ่งในปี 2559
ถึงแม้จะเป็นปีที่มีการชะลอตัวของโครงการอสังหาริมทรัพย์ตามภาวะเศรษฐกิจในประเทศ
รวมทั้งปัญหาภาระค่าครองชีพ และหนี้สินครัวเรือนของผู้บริโภคอยู่ในระดับสูง
การได้รับผลกระทบจากภัยธรรมชาติ ส่งผลให้กำลังซื้อของผู้บริโภคลดลงตามไปด้วย แต่ด้วยบริษัทฯ
มีนโยบายปรับตามสถานการณ์ได้อย่างรวดเร็ว อีกทั้งยังมีกำลังการผลิตที่มากพอ
สามารถปรับแผนเปลี่ยนผลิตภัณฑ์จากการผลิตในรูปแบบเดิมๆ เป็น กระเบื้องดิจิตอล ซึ่งมีลวดลาย
สวยงาม เหมือนจริง จะเห็นได้จากขนาดกระเบื้องที่ออกสู่ตลาดมีให้ลูกค้าได้เลือกหาได้หลากหลาย
จะเห็นว่าการบริโภคได้เปลี่ยนไปเป็นนิยมกระเบื้องที่มีขนาดใหญ่มากขึ้น
อีกทั้งเพิ่มทางเลือกสำหรับกลุ่มลูกค้าที่มีความต้องการกระเบื้องในระดับที่มีราคาสูงขึ้น
พร้อมทั้งมีการปรับโฉมภาพลักษณ์สาขาให้ดูทันสมัยมากยิ่งขึ้น ซึ่งสามารถมีสัดส่วนยอดขายเพิ่มขึ้นเป็น
ร้อยละ 58 จากปีก่อน ที่มีสัดส่วนยอดขายร้อยละ 56

บริษัทฯได้ใช้กลยุทธ์กระจายสาขา(Outlets)ไปทั่วทุกจังหวัดของประเทศกว่า 194 สาขา (ณ 31
ธันวาคม 2559) เน้นการบริการที่รวดเร็ว หาซื้อสินค้าได้สะดวก มีลวดลายให้เลือกมากมาย
มีของต่อเนื่อง ซึ่งสามารถเข้าถึงกลุ่มลูกค้าโดยตรง

ส่วนสภาพการแข่งขันในกลุ่มธุรกิจ ปี 2559 มูลค่าตลาดรวมลดลงร้อยละ 4 จากปีก่อน

ยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี (ล้านบาท)

  ----------------- ----------------- ----------------- -----------------
  บริษัท              ปี 2559            ปี 2558            ปี 2557

  DCC               7,165             7,172             7,177

  TGCI              2,254             2,456             2,634

  RCI               659               808               984

  UMI               2,284             2,468             2,645

  รวม               12,362            12,904            13,440
  ----------------- ----------------- ----------------- -----------------

% สัดส่วนยอดขายแบ่งตามธุรกิจกระเบื้องปูพื้นและบุผนัง ในกลุ่มเซรามิค ในรอบ 3 ปี

  ----------------- ----------------- ----------------- -----------------
  บริษัท              ปี 2559            ปี 2558            ปี 2557

  DCC               58                56                53

  TGCI              18                19                20

  RCI               5                 6                 7

  UMI               19                19                20

  รวม               100               100               100
  ----------------- ----------------- ----------------- -----------------

ที่มา : ข้อมูลผลการดำเนินงานประจำปี จากตลาดหลักทรัพย์แห่งประเทศไทย

TGCI = บมจ.ไทย-เยอรมัน เซรามิค อินดัสทรี่, RCI = บมจ.โรแยลเซรามิค , UMI =
บมจ.สหโมเสคอุตสาหกรรม ,

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

-   การผลิต

บริษัทฯ มีโรงงานผลิตเอง 1 แห่ง และ โรงงานผลิตของบริษัทย่อยอีก 1 แห่ง รวม 2 แห่ง
ตั้งอยู่ที่ อ.หนองแค จังหวัดสระบุรี

-   สินค้าที่บริษัทผลิตเอง เป็นโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้น

-   สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี

  ประเภทสินค้าที่ผลิต : กระเบื้องปูพื้นและบุผนัง

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  -------------------------------------------- ------------------- -------- --------
                                               ปริมาณการผลิต                  

  บริษัท / ผลิตกระเบื้อง                            (ล้านตารางเมตรต่อปี)            

                                               2559                2558     2557

  บริษัท ไดนาสตี้ เซรามิค จำกัด(มหาชน) - กำลังการผลิต  23                  21       20

  (ผลิตเฉพาะกระเบื้องเซรามิคปูพื้น) กำลังผลิตร้อยละ      72                  66       64

  บริษัท ไทล์ ท้อป อินดัสตรี้ จำกัด(มหาชน)- กำลังการผลิต  31                  32       33

  (ผลิตกระเบื้องเซรามิคปูพื้นและบุผนัง ) กำลังผลิตร้อยละ   83                  85       88

  รวมกำลังการผลิต                                54                  53       53

  เต็มกำลังการผลิต                                69                  69       69

  รวมกำลังการผลิตคิดเป็นร้อยละ                      78                  77       77
  -------------------------------------------- ------------------- -------- --------

-   การจัดหาวัตถุดิบ

วัตถุดิบที่สำคัญต่อการผลิต

-   ดิน , หินบด และแร่ ที่สั่งซื้อในประเทศ แถบจังหวัด ลำปาง, กาญจนบุรี, ราชบุรี, สิงห์บุรี
    , ชัยภูมิ, ปราจีนบุรี เป็นต้น
    ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก
    โดยการวิจัยพัฒนาคุณสมบัติของดินทุกประเภท เพื่อสำรองไว้ใช้หากเกิดกรณีฉุกเฉิน
    และอยู่ในแผนการจัดการบริหารความเสี่ยงของบริษัทฯ

-   สี เพื่อการผลิตกระเบื้องเซรามิคและสารเคลือบ (Frit)
    และยึดเกาะสีกระเบื้องเซรามิคซึ่งสั่งซื้อจากต่างประเทศ
    ซึ่งไม่มีความเสี่ยงในการจัดหาวัตถุดิบในระยะยาวเช่นกัน
    แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

แหล่งจัดหา

-   ในประเทศ ประมาณร้อยละ 90-95
    บริษัทสั่งซื้อวัตถุดิบจากผู้ขายหลายรายกระจายกันไปไม่ได้ผูกขาดรายหนึ่งรายใด
    ไม่มีความเสี่ยงในการต่อรองเรื่องราคาและการเปลี่ยนแปลงผู้ขาย

-   ต่างประเทศ ประมาณร้อยละ 5-10 บริษัทสั่งซื้อวัตถุดิบจากหลายประเทศ เช่น จีน , ตุรกี
    ,สิงคโปร์ ,อิตาลี , สเปน และไต้หวัน
    ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
    และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
    มีแหล่งวัตถุดิบอยู่หลายแห่งทั้งในและนอกประเทศ
    หากมีการเปลี่ยนผู้ขายบริษัทอาจหาผู้ขายอื่นทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
    อีกทั้ง
    บริษัทฯยังมีการทดลองวัตถุดิบให้กับผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก
    หากเกิดกรณีฉุกเฉิน ซึ่งอยู่ในแผนงานบริหารความเสี่ยงอีกด้วย

  บริษัทฯ ไม่มีการซื้อวัตถุดิบหรืออะไหล่กับคู่ค้ารายใดทั้งในและต่างประเทศเกินร้อยละ 30

ต้นทุนพลังงานหลัก คือ

-   ก๊าซธรรมชาติ ซึ่งบริษัทฯ สั่งซื้อจาก บมจ.ปตท. ทั้งหมด ซึ่งต้นทุนผลิตที่ปรับเพิ่มขึ้น
    ส่วนใหญ่มาจากการเพิ่มขึ้นของค่าก๊าซ โดยอ้างอิงราคาน้ำมันจากตลาดโลก เป็นสำคัญ

-   ไฟฟ้า สั่งซื้อจากการไฟฟ้าส่วนภูมิภาค ซึ่งโรงงานของบริษัทฯเองและบริษัทในเครือ
    มีสถานีไฟฟ้าย่อยเป็นหน่วยเชื่อมต่อระหว่างการไฟฟ้าส่วนภูมิภาค
    ราคาเป็นไปตามเงื่อนไขของการไฟฟ้าส่วนภูมิภาค

Natural Gas Price History 2015-2016

[]

-   การจัดหาที่ดินเพื่อสร้างสาขา

บริษัทฯมีสาขากระจายอยู่ทั่วประเทศ (ณ สิ้นปี 2559 มีจำนวนสาขา 194 สาขา) โดยมีจำนวน 41
สาขา บริษัทฯเป็นเจ้าของที่ดินเองคิดเป็นร้อยละ 21 ส่วนอีก ร้อยละ 79 เป็นสาขาเช่า
กำหนดระยะเวลา ตั้งแต่ 3 ปี ถึง 16 ปี ซึ่งในช่วงที่ผ่านมา บริษัทฯ
เริ่มมีนโยบายซื้อที่ดินเป็นของตนเอง บริษัทฯ จึงได้ศึกษา ความเป็นไปได้
โดยสำรวจสภาวการณ์ตลาด และ สภาวะการแข่งขัน
ตลอดจนความต้องการของลูกค้าในพื้นที่เป้าหมายที่จะดำเนินการซื้อที่ดิน เน้นพื้นที่ติดถนนใหญ่สายหลัก
ซึ่งมีราคาค่อนข้างสูง จึงต้องศึกษาอย่างละเอียดรอบคอบ เพื่อ

1. ทดแทนสาขาเดิม ซึ่งส่วนใหญ่บริษัทฯมีกลุ่มฐานลูกค้าเดิมอยู่แล้ว
โดยเน้นสาขาที่มียอดขายในลำดับต้นๆ หรือ มีแนวโน้มที่เพิ่มขึ้น หลังจากนั้นบริษัทฯ
จะหาทำเลในระยะใกล้ทดแทนสาขาเดิม เพื่อไม่ให้เสียฐานลูกค้าเดิมไป

2. เพิ่มจำนวนสาขา โดยในปี 2560 บริษัทยังคงตั้งเป้าหมายเพิ่มอีก 5 สาขา

ทั้ง 2 กรณี บริษัทฯ จะดำเนินการซื้อที่ดินจากเจ้าของที่ดินโดยตรง ซึ่งมีทีมพัฒนาธุรกิจ
เป็นผู้ดำเนินการ พร้อมทำการเปรียบเทียบราคาที่ดินกับราคาประเมินหรือราคาตลาด
เพื่อให้แน่ใจว่าที่ดินที่ซื้อจะมีราคาที่ไม่แพงเกินไป
โดยมีการวางแผนและของบประมาณและผ่านการอนุมัติจากคณะกรรมการบริษัทไว้ล่วงหน้าทุกครั้ง

ในปี 2559 บริษัทฯ ได้ซื้อที่ดินเพิ่มจำนวน 18 ที่ เพื่อทดแทนสาขาเดิม 15 สาขา
และเปิดสาขาใหม่ 3 สาขา ได้แก่

  -------- --------------------------- -------- --------------------------
  สาขาที่    สาขาที่ซื้อเพื่อทดแทน             สาขาที่    สาขาเปิดใหม่

  1        สาขาพนมสารคาม จ.ฉะเชิงเทรา   1        สาขาธาตุพนม จ.นครพนม

  2        สาขาระนอง จ.ระนอง           2        สาขานครไทย จ.พิษณุโลก

  3        สาขาแม่สาย จ.เชียงราย         3        สาขาศรีเชียงใหม่ จ.หนองคาย

  4        สาขาลาดยาว จ.นครสวรรค์                 

  5        สาขาแกลง จ.ระยอง                      

  6        สาขาเพชรบูรณ์ จ.เพชรบูรณ์                 

  7        สาขาระยอง จ.ระยอง                     

  8        สาขาจอมเทียน จ.ชลบุรี                    

  9        สาขาพนัสนิคม จ.ชลบุรี                     

  10       สาขาอุดรสกล จ.อุดรธานี                   

  11       สาขาบ้านค่าย จ.ระยอง                    

  12       สาขาสีคิ้ว จ.นครราชสีมา                   

  13       สาขาปราณบุรี จ.ประจวบคีรีขันธ์              

  14       สาขากุฉินารายณ์ จ.กาฬสินธ์                 

  15       สาขาศรีขรภูมิ จ.สุรินทร์                    
  -------- --------------------------- -------- --------------------------

3.ปัจจัยความเสี่ยง

บริษัท ไดนาสตี้ เซรามิค จำกัด (มหาชน) ประกอบธุรกิจผลิตและจัดจำหน่ายกระเบื้องเซรามิค
การประกอบธุรกิจย่อมมีความเสี่ยงต่างๆ
จากปัจจัยภายนอกและภายในที่อาจส่งผลกระทบต่อการดำเนินงานของบริษัท

บริษัทจัดให้มีกระบวนการบริหารความเสี่ยงเป็นหนึ่งในหลักการบริหารงานของทุกหน่วยงาน
อีกทั้งในรอบปีที่ผ่านมาทางบริษัท ได้ตระหนักถึงการเปลี่ยนแปลงต่างๆ ที่อาจเกิดขึ้นในอนาคต
จึงได้ควบรวมบทบาทการประเมินและการบริหารจัดการความเสี่ยงทั้งทางด้านการปฏิบัติงานและด้านกลยุทธ์ที่อาจเกิดขึ้นในอนาคตเข้ามาเป็นวาระสำคัญของการบริหารจัดการความเสี่ยง
ทั้งนี้การบริหารความเสี่ยงนับเป็นเครื่องมือในการช่วยตัดสินใจในการกำหนดนโยบายและกลยุทธ์ใหม่ๆ
ของทางบริษัทอีกด้วย

ปัจจุบันบริษัทสามารถจำแนกและสรุปความเสี่ยงที่มีโอกาสเกิดขึ้นและอาจส่งผลกระทบต่อการดำเนินงาน
ได้ดังรายละเอียดต่อไปนี้

1.  ความเสี่ยงด้านธุรกิจ

ความเสี่ยง: ในรอบปีที่ผ่านมาเศรษฐกิจอยู่ในภาวะผันผวนและชะลอตัว
ซึ่งอาจส่งผลให้ความต้องการวัสดุตกแต่งประเภทกระเบื้องเซรามิคลดลงกว่าที่คาดการณ์ไว้
ตลาดกระเบื้องเซรามิคเกิดการแข่งขันที่รุนแรง ทั้งจากผู้ผลิตภายในประเทศและต่างประเทศ

มาตรการจัดการความเสี่ยง:
หนึ่งในแผนจัดการความเสี่ยงของบริษัทคือการเน้นการสร้างคุณค่าให้กับตัวสินค้าและคู่ค้า
โดยการปรับปรุงต้นทุนควบคู่กับการพัฒนาสินค้าและคุณภาพสินค้าอย่างต่อเนื่อง
เพื่อเพิ่มศักยภาพในการแข่งขัน

2.  ความเสี่ยงด้านกลยุทธ์

ความเสี่ยง: ปัจจุบันการกำหนดกลยุทธ์และการตัดสินใจด้านกลยุทธ์
มีผลต่อการเติบโตและความยั่งยืนของบริษัท
การติดตามการเปลี่ยนแปลงของตลาดและความก้าวหน้าของเทคโนโลยี
สามารถยกระดับความสามารถในการแข่งขันและตอบสนองความต้องการของตลาดทั้งในปัจจุบันและอนาคตได้
และส่งผลต่อการดำเนินธุรกิจของบริษัทอย่างยั่งยืน

มาตรการจัดการความเสี่ยง:
การปรับเปลี่ยนกลยุทธ์ในด้านการตลาดเป็นเครื่องมือที่ทางบริษัทกำหนดให้เป็นมาตรการตอบโต้สำหรับความเสี่ยงและความผันผวนของตลาดกระเบื้องเซรามิค
ทางบริษัทมีการติดตามและปรับเปลี่ยนรูปแบบการจัดจำหน่ายอย่างต่อเนื่อง
ทั้งนี้เพื่อไม่ให้เกิดข้อผิดพลาดในกรณีที่ตลาดมีการเปลี่ยนแปลง

ความก้าวหน้าของเทคโนโลยีเป็นอีกปัจจัยที่สามารถส่งเสริมให้บริษัทมีการเติบโตอย่างยั่งยืน
บริษัทมุ่งเน้นให้ทุกหน่วยงานศึกษาและวิจัยความน่าจะเป็นและความก้าวหน้าของเทคโนโลยีปัจจุบัน
อีกทั้งกำหนดนโยบายการปรับเปลี่ยนเครื่องจักรหรือเครื่องมือให้ทันสมัยและสอดคล้องกับเทคโนโลยีที่เปลี่ยนแปลง

3.  ความเสี่ยงต่อสิ่งแวดล้อมและชุมชน

ความเสี่ยง: กระเบื้องเซรามิคเป็นผลิตภัณฑ์ที่ผลิตจากวัตถุดิบดิน หิน แร่ และสารเคมีต่างๆ
ซึ่งวัตถุดิบเหล่านี้จะผ่านกระบวนการแปรรูปต่างๆ ภายในโรงงาน
ดังนั้นบริษัทตระหนักเสมอว่าการใช้วัตถุดิบจากธรรมชาติและการใช้พลังงาน
ส่งผลทั้งทางตรงและทางอ้อมต่อสิ่งแวดล้อมและชุมชน

มาตรการจัดการความเสี่ยง:
ทางบริษัทกำหนดให้เป็นนโยบายหลักทั้งหน่วยงานภายในและคู่ค้าภายนอก
ให้ยึดถือหลักปฏิบัติการดำเนินงานโดยยึดหลักความถูกต้องและสอดคล้องกับกฎหมายและระเบียบที่เกี่ยวข้องในเรื่องสิ่งแวดล้อมและชุมชน
นอกจากนี้ทางบริษัทยังได้ดำเนินโครงการเพื่อสังคมและสิ่งแวดล้อม (CSR) อย่างต่อเนื่อง

4.  ความเสี่ยงด้านการปฏิบัติงาน

    1.  ความเสี่ยงด้านพลังงานและการจัดหาวัตถุดิบ

  ความเสี่ยง: ต้นทุนทางด้านพลังงานถือเป็นต้นทุนที่สำคัญในการดำเนินธุรกิจกระเบื้องเซรามิค
  แม้ว่าในปี 2559 ราคาเชื้อเพลิงจะลดลง
  แต่อาจมีโอกาสที่จะกลับมามีราคาสูงขึ้นอีกครั้งในอนาคต
  และเนื่องจากวัตถุดิบที่ใช้ในการผลิตกระเบื้องเซรามิคเป็นวัตถุดิบที่ได้มาจากแหล่งธรรมชาติ
  ดังนั้นการจัดเตรียมและการวางแผนการใช้งานจึงเป็นหนึ่งในปัจจัยสำคัญของการบริหารความเสี่ยงของทางบริษัท

  มาตรการจัดการความเสี่ยง:
  โครงการการลดต้นทุนด้านพลังงานเป็นโครงการต่อเนื่องของทางบริษัท
  เพื่อมุ่งเน้นถึงผลประหยัดของต้นทุนในการผลิต ที่ผ่านมาทางบริษัทมีการศึกษา วิเคราะห์
  และดำเนินการนำพลังงานที่ถูกนำไปทิ้งกลับมาหมุนเวียนใช้ให้ได้มากที่สุดเท่าที่จะเป็นไปได้

  ทางด้านการจัดหาวัตถุดิบในการผลิตนั้น
  บริษัทมีมาตรการลดความเสี่ยงโดยการกำหนดแหล่งสำรองของวัตถุดิบที่สำคัญต่างๆ
  โดยการร่วมมือกับคู่ค้าในการสำรวจแหล่งวัตถุดิบแห่งใหม่
  และให้คู่ค้าดำเนินการขอประทานบัตรที่เกี่ยวข้องล่วงหน้า
  เพื่อให้ทางบริษัทแน่ใจได้ว่าจะมีแหล่งวัตถุดิบเพียงพอต่อการดำเนินธุรกิจอย่างยั่งยืน

2.  ความเสี่ยงด้านความปลอดภัย

ความเสี่ยง: อุตสาหกรรมกระเบื้องเซรามิคเป็นกิจการที่มีการใช้เครื่องจักรและสารเคมีต่างๆ
จึงจำเป็นที่ต้องให้ความสำคัญด้านความปลอดภัยและสุขภาพของพนักงานอย่างยิ่ง
ที่ผ่านมาทางบริษัทได้ดำเนินกิจการให้เป็นไปตามมาตรฐาน กฎหมายและระเบียบที่เกี่ยวข้อง
ทั้งทางด้านความปลอดภัยและสุขภาพ

ความเสี่ยงที่มีผลกระทบกับความปลอดภัยและสุขภาพ ถูกจัดให้เป็นความเสี่ยงที่ยอมรับไม่ได้
และต้องมีมาตรการตอบโต้และลดความเสี่ยงนั้นโดยทันที

มาตรการจัดการความเสี่ยง:
ระบบการจัดการอาชีวอนามัยและความปลอดภัยตามมาตรฐานอุตสาหกรรม
ได้ถูกนำเข้ามามาเป็นส่วนหนึ่งของระบบการจัดการภายในบริษัทฯ
ทำให้มีการวิเคราะห์ความเสี่ยงด้านสุขภาพและความปลอดภัยเป็นระยะ
พร้อมทั้งจัดหาแนวทางและมาตรฐานลดความเสี่ยงด้านสุขภาพและความปลอดภัยที่อาจเกิดขึ้น
ผ่านทางโครงการ อุบัติเหตุเป็นศูนย์
ซึ่งเป็นหนึ่งในนโยบายหลักด้านความปลอดภัยของบริษัทกำหนดมาตรการตอบโต้ในกรณีที่ผลวิเคราะห์ออกมาในเชิงลบ
และจะส่งผลต่อความปลอดภัยและสุขภาพของพนักงาน

3.  ความเสี่ยงด้านการบริหารบุคลากรและการพัฒนาขีดความสามารถบุคลากรเพื่อการเติบโตในอนาคต

  ความเสี่ยง: เนื่องจากอุตสาหกรรมการผลิตจำเป็นต้องพึ่งพาบุคลากรและแรงงานจำนวนมาก
  จากสถานการณ์ปัจจุบันปัญหาการขาดแคลนแรงงานเริ่มเข้ามามีผลกระทบต่อบางอุตสาหกรรม
  ประชากรในช่วงวัยทำงานเริ่มมีสัดส่วนที่ลดลง เกิดการแย่งชิงแรงงานที่มีฝีมือในภาคอุตสาหกรรม

  มาตรการจัดการความเสี่ยง:
  บริษัทได้ตระหนักถึงการพัฒนาขีดความสามารถของบุคลากรและพนักงาน
  ในรอบปีที่ผ่านมาทางบริษัทได้มีการประกาศนโยบายการพัฒนาศักยภาพของบุคลากรและพนักงาน
  เป็นหนึ่งในนโยบายการพัฒนาบริษัทในปัจจุบันและอนาคต
  มีการเข้าร่วมโครงการยกระดับฝีมือแรงงานกับภาครัฐ
  และส่งเสริมให้บุคลากรและพนักงานพัฒนาตนเอง
  โดยผ่านช่องทางกิจกรรมจัดการความรู้และส่งเสริมผลิตภาพต่างๆ ภายในบริษัท
  มีการเชิญวิทยากร ผู้เชี่ยวชาญต่างๆ
  เข้ามาฝึกอบรมและยกระดับความสามารถของบุคลากรและพนักงานในหน่วยงานต่างๆ

การทำวิจัยและพัฒนาเทคโนโลยีและนวัตกรรม

ในปี 2559 บริษัทมีรายจ่ายเพื่อทำการวิจัยและพัฒนาเทคโนโลยีและนวัตกรรม จำนวนทั้งสิ้น
784,460 บาท ค่าใช้จ่ายที่เกิดขึ้น เป็นค่าใช้จ่ายด้านบุคลากรและการทดลองและวิจัย

การวิจัยและพัฒนาของทางบริษัทในรอบปีที่ผ่านมา จัดเป็นประเภทการพัฒนาเชิงทดลอง
โดยมีวัตถุประสงค์ด้านการอนุรักษ์พลังงานและการปรับปรุงกระบวนการผลิต
ในปีที่ผ่านมาทางบริษัทสามารถรวบรวมองค์ความรู้ที่เกิดขึ้นจากการวิจัยและพัฒนา
เพื่อที่จะสามารถทำมาปรับปรุงผลิตภัณฑ์และกระบวนการในอนาคตข้างหน้าได้

4. ทรัพย์สินที่ใช้ในการประกอบธุรกิจ

บริษัทฯ และบริษัทย่อย มีทรัพย์สินที่ใช้ในการประกอบธุรกิจหลัก ณ วันที่ 31 ธันวาคม 2559 ได้แก่

4.1 ทรัพย์สินหลัก

สินทรัพย์ที่ บริษัทฯและบริษัทย่อย ใช้ในการประกอบธุรกิจหลักได้แก่ ที่ดิน อาคารและอุปกรณ์ โดย ณ
วันที่ 31 ธันวาคม 2559 มีมูลค่าสุทธิหลังหักค่าเสื่อมราคาสะสม และค่าตัดจำหน่ายสะสม จำนวน
3,837 ล้านบาท บริษัทและบริษัทย่อยได้ปลอดจำนองที่ดินพร้อมสิ่งปลูกสร้างทั้งหมด

+----------------------------+------------+--------+------------------+
| ประเภท / ลักษณะทรัพย์สิน       | ลัก         | ล้านบาท | ภาระผูกพัน         |
|                            | ษณะกรรมสิทธิ์ |        |                  |
+----------------------------+------------+--------+------------------+
| ที่ดิน                        | เป็นเจ้าของ  | 1,022  | ไม่มีภาระผูกพัน      |
+----------------------------+------------+--------+------------------+
| อาคารและสิ่งปลูกสร้าง          | เป็นเจ้าของ/ | 1,812  |                  |
|                            |            |        |                  |
|                            | อ          |        |                  |
|                            | ยู่บนสัญญาเช่า |        |                  |
+----------------------------+------------+--------+------------------+
| เครื่องจักรและอุปกรณ์           | เป็นเจ้าของ  | 4,194  | ไม่มีภาระผูกพัน      |
+----------------------------+------------+--------+------------------+
| เ                          | เป็นเจ้าของ  | 815    | ไม่มีภาระผูกพัน      |
| ครื่องตกแต่งและเครื่องใช้สำนักงาน |            |        |                  |
+----------------------------+------------+--------+------------------+
| ยานพาหนะ                   | เป็นเจ้าของ  | 30     | ไม่มีภาระผูกพัน      |
+----------------------------+------------+--------+------------------+
| อาคารระหว                  | เป็นเจ้าของ  | 271    | ไม่มีภาระผูกพัน      |
| ่างก่อสร้างและเครื่องระหว่างติดตั้ง |            |        |                  |
+----------------------------+------------+--------+------------------+
| รวม                        |            | 8,144  |                  |
+----------------------------+------------+--------+------------------+
| หัก ค่าเสื่อมราคาสะสม          |            | (      |                  |
|                            |            | 4,307) |                  |
+----------------------------+------------+--------+------------------+
| รวมที่ดินอาคารและอุปกรณ์ -สุทธิ   |            | 3,837  |                  |
+----------------------------+------------+--------+------------------+

สินทรัพย์ไม่มีตัวตน

-   โปรแกรมคอมพิวเตอร์

  ----------------------------- -------------- --------- ------------------
  ประเภท / ลักษณะทรัพย์สิน          ลักษณะกรรมสิทธิ์   ล้านบาท    ภาระผูกพัน

  โปรแกรมคอมพิวเตอร์              เป็นเจ้าของ      59        ไม่ติดภาระ

  หัก ค่าตัดจำหน่ายสะสม                            (42)      

  สินทรัพย์ไม่มีตัวตน - สุทธิ                          17        
  ----------------------------- -------------- --------- ------------------

4.2 นโยบายการลงทุนในบริษัทย่อย

เงินลงทุนในหุ้นสามัญของบริษัทย่อย ณ วันที่ 31 ธันวาคม 2559 มีดังนี้

+------------------+----------+--------+------+------+-------+-------+
| ชื่อบริษัท           | ทุน       | ท      | ม    | สัดส่ว | ร     | การลง |
|                  | จดทะเบียน | ุนที่ออกแ | ูลค่าต | นเงิน | าคาทุน | ทุนในบ |
|                  |          | ละเรียก | ราไว | ลงทุน | (บาท) | ริษัทอื่น |
|                  | (บาท)    | ชำระแล | ้หุ้นละ | (%)  |       |       |
|                  |          | ้ว(บาท) | (    |      |       |       |
|                  |          |        | บาท) |      |       |       |
+------------------+----------+--------+------+------+-------+-------+
| บริษัทย่อย :        |          |        |      |      |       |       |
+------------------+----------+--------+------+------+-------+-------+
| บมจ.ไทล์ท้อป       | 300      | 222,0  | 10   | 9    | 1     | ไม่มี   |
| อินดัสตรี้           | ,000,000 | 00,000 |      | 6.83 | 09,47 |       |
|                  |          |        |      |      | 9,530 |       |
+------------------+----------+--------+------+------+-------+-------+
| บริษัท พิค แอนด์ เปย์ | 12       | 12,0   | 100  | 9    | 12,51 | ไม่มี   |
| จำกัด^(*)         | ,000,000 | 00,000 |      | 7.99 | 9,986 |       |
+------------------+----------+--------+------+------+-------+-------+
| บริษัท เมืองทอง     | 4        | 4,5    | 100  | 9    | 4,79  | ไม่มี   |
| เซรามิค จำกัด^(*)  | ,500,000 | 00,000 |      | 9.98 | 0,334 |       |
+------------------+----------+--------+------+------+-------+-------+
| บริษัท เวิลด์ไวด์     | 1        | 1,0    | 100  | 9    | 1,06  | ไม่มี   |
| เซรามิค จำกัด^(*)  | ,000,000 | 00,000 |      | 9.93 | 3,937 |       |
+------------------+----------+--------+------+------+-------+-------+
| รวม              | 317      | 239,5  |      |      | 1     |       |
|                  | ,500,000 | 00,000 |      |      | 27,85 |       |
|                  |          |        |      |      | 3,787 |       |
+------------------+----------+--------+------+------+-------+-------+

^(*บริษัทย่อยทั้ง 3 แห่ง ได้จดทะเบียนเลิกกิจการกับกระทรวงพาณิชย์ เมื่อ วันที่ 30 กันยายน 2557 และอยู่ในระหว่างดำเนินการชำระบัญชี)

5. ข้อพิพาททางกฎหมาย

บริษัท ไดนาสตี้ เซรามิค จำกัด(มหาชน)

- ไม่มีข้อพิพาททางกฎหมาย

บริษัท ไทล์ ท้อป อินดัสตรี้ จำกัด(มหาชน)

- ไม่มีข้อพิพาททางกฎหมาย

บริษัท เมืองทอง เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท พิค แอนด์ เปย์ จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

บริษัท เวิลด์ ไวด์ เซรามิค จำกัด (อยู่ระหว่างการชำระบัญชี)

- ไม่มีข้อพิพาททางกฎหมาย

6. ข้อมูลทั่วไปและข้อมูลสำคัญอื่น

ชื่อบริษัท บริษัท ไดนาสตี้ เซรามิค จำกัด(มหาชน)

เลขทะเบียน ทะเบียนเลขที่ 0107537000742 (เดิมเลขที่ บมจ. 321)

วันก่อตั้งบริษัท วันที่ 1 สิงหาคม 2532

วันจดทะเบียนในตลาดหลักทรัพย์ฯ วันที่ 3 มกราคม 2535 โดยใช้ชื่อย่อ DCC
อยู่ในหมวดวัสดุก่อสร้าง

ทุนจดทะเบียน 652,799,395.80 บาท (หกร้อยห้าสิบสองล้านเจ็ดแสนเก้าหมื่นเก้าพัน

สามร้อยเก้าสิบห้าบาทแปดสิบสตางค์)

ทุนจดทะเบียนชำระแล้ว 652,799,395.80 บาท (หกร้อยห้าสิบสองล้านเจ็ดแสนเก้าหมื่นเก้าพัน

สามร้อยเก้าสิบห้าบาทแปดสิบสตางค์) ประกอบด้วยหุ้นสามัญ

จำนวน 6,527,993,958 หุ้น มูลค่าหุ้นที่ตราไว้หุ้นละ 0.10 บาท

ประกอบธุรกิจหลักประเภท เป็นผู้ผลิต และจำหน่ายกระเบื้องเซรามิคปูพื้นและบุผนัง

  และซื้อกระเบื้องเซรามิคปูพื้นและบุผนังและกาวยาแนวทั้งหมดจากโรงงานผลิต บริษัท ไทล์ท้อป
  อินดัสตรี้ จำกัด (มหาชน) (บริษัทย่อย)

  นอกจากนั้นยังซื้อผลิตภัณฑ์อื่นๆ ที่เกี่ยวข้องกับกระเบื้องเซรามิค เช่น กาวยาแนว กาวซีเมนต์
  บัวกาบกล้วย เป็นต้น มาจำหน่าย

สำนักงานใหญ่ของบริษัท เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม.
10310 โทรศัพท์ 02-276-9275-81 โทรสาร 02-276-0313-17

http://www.dynastyceramic.com

โรงงานของบริษัทใหญ่ เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค

จังหวัดสระบุรี 18230 โทรศัพท์ 036-305914-9 โทรสาร 036-263663

บริษัทย่อย

1. บริษัท ไทล์ท้อป อินดัสตรี้ จำกัด (มหาชน) โรงงานผลิตกระเบื้องปูพื้นและบุผนัง

สำนักงานใหญ่ เลขที่ 37/7 ถนนสุทธิสารวินิจฉัย แขวงสามเสนนอก เขตห้วยขวาง กทม. 10310

โทรศัพท์ 02-276-9275-81 โทรสาร 02-276-0313-17

โรงงาน เลขที่ 3/2 หมู่ที่ 8 ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี
18140 โทรศัพท์ 036-371815 โทรสาร 036-371111

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ : 0 2009-9000

โทรสาร : 0 2009-9991

SET Contact center: 0 2009-9999

Website: http://www.set.or.th/tsd

E-mail: SETContactCenter@set.or.th

ผู้ตรวจสอบบัญชี บริษัท แกรนท์ ธอนตัน จำกัด

  87/1 อาคารแคปปิตอล ทาวเวอร์ ออล ซีซั่นส์ เพลส ชั้น 18

  ถนนวิทยุ แขวงลุมพินี เขตปทุมวัน กรุงเทพมหานคร 10330

  โทรศัพท์ 0-2205-8222 แฟกซ์ 0-2654-3339

www.grantthornton.co.th

เลขานุการบริษัท นางสาวคัทลียา แสงศาสตรา

โทรศัพท์ 02-276-9275-81 ต่อ 403

  โทรสาร 02-276-0313-17

  E-mail : Cattleya.sa@dynastyceramic.com